**Smernica Slovenského poľovníckeho zväzu o organizačnom poplatku pre nečlenov SPZ, členov klubov SPZ**

# I.

1. Slovenský poľovnícky zväz (ďalej len SPZ) v zmysle Stanov SPZ § 1 ods.3 prostredníctvom svojich organizačných zložiek, okrem iného dbá aj o zachovanie tradícii a kultúrnych hodnôt poľovníctva ako súčasti národného a prírodného dedičstva a tiež dbá o zachovanie poľovníckej etiky. V tejto súvislosti v zmysle § 36 stanov SPZ sa zakladajú záujmové kluby, ktoré po odbornej stránke vykonávajú rôzne činnosti spojené s poslaním SPZ.
2. Kluby SPZ svoju organizáciu a činnosť vykonávajú v zmysle vlastných klubových interných predpisov, ktoré nesmú byť v rozpore so stanovami SPZ. ( § 36 ods. 3 stanov SPZ )
3. Klub hospodári s prostriedkami získanými z vlastných zdrojov, SPZ môže poskytnúť klubu účelovú dotáciu. ( § 36 ods. 4 stanov SPZ )

# II.

1. V zmysle § 6 ods. 1 Stanov SPZ môže byť členom SPZ :
   1. občan Slovenskej republiky alebo fyzická osoba s trvalým alebo dlhodobým pobytom na území Slovenskej republiky
   2. fyzická osoba, ktorej bolo udelené čestné členstvo.
2. Čestné členstvo v SPZ podľa § 6 ods. 1 písm. b) Stanov SPZ udeľuje Prezídium SPZ.
3. Členovia SPZ sa môžu združovať v klube SPZ. Členmi klubov môžu byť aj nečlenovia SPZ; za nečlenov SPZ v klube sa platí organizačný poplatok, ktorého výšku určí Rada SPZ.
4. Po uhradení organizačného poplatku za nečlena SPZ eviduje klub zoznam nečlenov SPZ a raz ročne ho spolu s platbami zasiela organizačnému odboru Kancelárie SPZ v Bratislave, v termíne vždy do 31.3. príslušného roka.
5. Členský príspevok s organizačným poplatkom treba platiť vo vopred stanovenej lehote, ktorú určí klub. Pri zániku členstva nevzniká nárok na vrátenie členského príspevku a ani organizačného poplatku zaplateného za bežný rok.

# III.

1. V zmysle §3 ods. 10) Stanov Slovenský poľovnícky zväz dohoduje a zabezpečuje pre svojich členov hromadné poistenie proti škodám spôsobeným pri výkone práva poľovníctva ublížením na zdraví alebo usmrtením iných osôb a za škodu na veciach, ako aj úrazové poistenie členov SPZ a členov klubov SPZ.
2. Uhradením organizačného poplatku nečlena SPZ nie je nečlen SPZ automaticky poistený. V prípade, ak je nečlen SPZ členom viacerých klubov, organizačný poplatok nečlena SPZ uhradí člen klubu len v jednom z nich.
3. Kluby uhrádzajú organizačný poplatok za nečlena SPZ (napr. osoba nevlastniaca poľovný lístok alebo členovia iných poľovníckych organizácií ako je SPZ) v zmysle čl. II. ods. 1) za občanov SR alebo fyzické osoby s trvalým alebo dlhodobým pobytom na území Slovenskej republiky. Riadnym členom klubov môžu byť len fyzické osoby uvedené v §6 ods. 1) Stanov SPZ. Za študentov – nečlenov SPZ sa organizačný poplatok neodvádza.
4. Organizačný poplatok za nečlenov SPZ je Radou SPZ stanovený vo výške 2,0- € za kalendárny rok.

# IV.

1. Toto úplné znenie smernice bolo schválené Prezídiom SPZ dňa 25.05.2018 a Radou SPZ v Košiciach dňa 26.05.2018. Smernica nadobúda účinnosť od 1.1.2019